Мравояди
Мравоядите са семейство бозайници от разред Непълнозъби. По дължина стигат до 3 метра. Имат извити нокти на предните си крака. Нямат зъби, плячката им се залепя по тънкия, дълъг език. Храни се с мравки и термити. Най-често се срещат в Южна и Централна Америка.

Когато не спят, а те спят по 14 часа в денонощието, гиганските мравояди ровят в мравуняците, за да търсят храна. Те са много добре екипирани за улавянето на дребните животни.

Предните крайници на мравояда са снабдени с остри здрави нокти с дължина от 4 cm до 10 cm. С тях той прониква в мравуняка, но не го разрушава. След това пъха дългата си муцуна вътре и събира мравките с език.

Мравоядът може да разтегне езика си до 60 cm и да го вади и прибира 150 пъти в минута. Езикът му е покрит с миниатюрни кукички и дебел слой лепкава слюнка – залепнат ли за нея, мравките са безпомощни. Мравоядът изяжда само около 140 мравки от един мравуняк, преди да премине към следващия. Така той е сигурен, че мравуняците в територията му ще оцелеят и на следващия ден ще има какво да яде.

Класификация 
Семейство Мравояди
 Род †Protamandua
 Род Големи мравояди (Myrmecophaga)
 Вид Голям мравояд (Myrmecophaga tridactyla)
 Род †Neotamandua
 Род Tamandua
 Вид Мексикански четирипръст мравояд (Tamandua mexicana)
 Вид Tamandua tetradactyla

Бележки

Вижте също 
 Голям мравояд